ZAKOPANO BLAGO

U ožujku 2004. godine u mjestu Živogošće događalo se nešto stvarno čudno. Mještani više nisu razgovarali međusobno i kao da su nešto sakrivali. Detektivka Barbara pokušala je otkriti o čemu se radi. Barbara je bila visoka, imala je lijepe zelene oči i dugu smeđu kosu. Počela je istraživati. Ispitala je sve mještane i nitko nije rekao o čemu je riječ, sve dok nije došao Leon. Nije mogao skrivati istinu. Rekao je da je neki Marino došao u Živogošće. Isprva se činio kao nekakva mirna duša, ali on je zapravo skroz suprotno od toga. Svi su ga se bojali jer su mislili da će im nešto napraviti. Smjerao je nekakav plan. Barbara je odlučila pomoći Živogošću. Istraživala je cijeli dan i noć. Kada je otišla vani, dogodilo se nešto čudno. Marino je bio tamo, počeo je trčati za njom. Bježala je. U jednom trenutku je pala. Probudila se u bolnici. Ničeg se nije sjećala. Par dana poslije izašla je iz bolnice. Barbara nije mogla sama riješiti slučaj pa joj je pomogla prijateljica Paola. I ona je bila detektivka. I tako su one istraživale ali ništa nije uspjelo. Odlučile su natjerat Marina da im kaže istinu. Pola sata kasnije su ga našli. Napokon je sve išlo po planu. Četiri sata su ga ispitivali, ali nikako nije htio priznati. Prijetili su mu pištoljem i onda je napokon popustio. Priznao im je o čemu se zapravo radi. Stvar je bila u tome da je Marino pokušao naći blago koje je bilo zakopano negdje u Živogošću. Mislio je da će zbog toga biti bogat i popularan. Odlučile su mu pomoći. I počeli su tako Barbara, Paola i Marino tražiti blago. U pomoć im je priskočio Leon. Tražili su blago otprilike dva tjedna. Pronašli su ga. Upravo kada su iskopali blago, pojavio se Marinov zakleti neprijatelj. Uzeo im je blago iz ruku i počeo bježati. Trčali su za njim. Dok su oni trčali, Paola je našla trag. Na podu je pronašla nekakvu tajanstvenu knjigu. Nisu ga uspjeli uloviti. Knjiga je bila jako čudna. Njih četvero su odlučili da će zajedno raditi i otkrivati nove tajne. Pokušali su pronaći trag. Nakon 10 minuta istraživanja čuli su nekakvo šuškanje. Nisu znali što je. Odjednom se opet pojavio Marinov neprijatelj. Rekao im je da mu daju knjigu, a da će oni dobiti blago nazad. Ali Barbara je riješila to na drugi način. Uzela je pištolj i upucala ga. Uzeli su blago i knjigu te su pobjegli. Odlučili su blago sakriti, a knjigu ostaviti. Barbara i ekipa su nastavljali sa svojim istraživanjima sve dok ona nije otišla u zatvor zbog ubojstva. Shvatila je da ubojstvo nije rješenje. Ali, još se ne zna zašto je on htio knjigu umjesto blaga. Možda je bilo nešto u toj knjizi što nitko ne smije znati.

Klara Bulić 6. razred